Tervetuloa Sanaa naisilta -ohjelmaan.
Olen Susanne Laitinen ja johdan mieheni kanssa -
Healing Room -palvelutyötä Suomessa.
Healing Room -rukousklinikka on matalan kynnyksen paikka -
jokaisen saada rukousta sairauteen, masennukseen, työttömyyteen -
tai elämän vaikeuksiin ja haasteisiin.
Tänään aion puhua parantumisesta, -
Jumalallisesta yliluonnollisesta paranemisesta.
Jumala kuvasi itsensä jo Vanhassa Testamentissa Parantajana.
Jeesus konkreettisesti näytti elämällään, -
miten Hän kulki, paransi sairaita ja vapautti vangittuja.
Ja Hän on valtuuttanut meidät kristityt jatkamaan työtään.
Parantumiseen liittyy muutamia perusperiaatteita.
Aihe on laaja ja tässä pienessä ajassa ehdin vain sipaista pintaa.
Parantumisen muutamia perusperiaatteita ovat, -
että siihen vaaditaan aina uskoa.
Ilman uskoa on mahdotonta olla otollinen Jumalalle.
Parantumiseen tarvitaan, että usko kohdistuu oikeaan kohtaan.
Emme voi katsoa omaan uskoomme tai mihinkään muuhun, -
vaan uskon täytyy kohdistua Kristukseen.
Parantumiseen tarvitaan myös Pyhän Hengen voima ja Hänen läsnäolonsa.
Jos Pyhä Henki on läsnä, Parantaja on paikalla.
Myöskin rukoilijoiden sydämen asenteella on merkitystä.
Ei ole kyse siitä, että rukoilijat esittävät omaa erinomaisuuttaan, -
vaan Jumala on mielistynyt köyhään tai nöyrään sydämeen, -
joka etsii ja on kuuliainen Kristukselle.
Myös kristityn kohdalla on hyvä muistaa, -
että jos emme tunne Jumalan Sanaa, -
niin meidät helposti voidaan viedä harhaan.
Oma henkilökohtainen rukouselämä on välttämätöntä.
Se salainen elämä, joka ei näy minnekään muualle.
Se, mitä salassa tapahtuu, näkyy aikanaan julkisesti.
Ja yksi keskeisiä perusperiaatteita parantumiseen on, -
keskinäinen yhteys kristittyjen välillä.
Jumala Psalmeissa ihan erityisesti kehottaa ja käskee siunauksen -
yhteyden ylle, ja Jeesus rukoili erityisesti keskinäistä yhteyttä.
Ja kaikki, mitä tehdään, toimitaan rakkaudessa.
Ensimmäinen mainitsemani asia on usko.
Jumala edellyttää meiltä uskoa.
Meitä sanotaan uskovaisiksi, mutta uskommeko, -
että Jeesus parantaa yhä tänä päivänä?
Osa kristityistä uskoo, että parane- miset loppuivat apostolien aikaan.
Valtaosa kristityistä on lukenut Raamattua ja tietää, -
että Jeesus paransi, mutta heiltä puuttuu henkilökohtainen kokemus.
Teoriassa uskoo, että paraneminen on mahdollista, muttei ole nähnyt.
Tämä oli oma kokemukseni pitkän aikaa kristittynä oltuani.
Osa kristityistä uskoo, mutta epäily estää toimimasta.
Osa toimii aktiivisesti, rukoilee sairaiden puolesta -
ja myös näkee parantumisia.
Niin helposti seurakunnassa julistamme syntien anteeksiantoa, -
mutta julistammeko yhtä helposti halvaantuneelle: -
"Nouse ylös ja kävele Jeesuksen nimessä!"
Meidän on uskottava koko evankeliumi.
Tiesitkö, ristissä on kaikki - koko täytetty työ tehty.
Ei tarvitse mennä yhtään pitemmälle kuin ristiin ja pysyä siinä.
Siinä mielessä meidän ei tarvitse etsiä uusia ihmeellisiä asioita.
Siellä on pelastuminen, ristillä on parantuminen.
Ja Matt. 21:22 sanookin:
Jos alamme järkeistämään ja järjellä päättelemään asioita, -
niin nämä asiat eivät ole järjen hallittavissa.
Jumala on yliluonnollinen Jumala ja Hän toimii yliluonnollisesti.
Matt. 14 kertoo upealla tavalla siitä, mitä on usko -
ja miten epäusko upottaa.
Muistat varmaan kohdan, kun Jeesus lähetti opetuslapset veneellä -
ja Hän itse jäi rukoilemaan. Sitten opetuslapset joutuivat myrskyyn -
ja he huusivat kauhuissaan.
Ei riittänyt, että oli valtava myrsky, -
vaan yhtäkkiä näkyi kummallinen hahmo veden pinnalla.
Se lähenee ja lähenee. He luulevat näkevänsä aaveen.
Hahmo tulee yhä lähemmäksi ja kuuluu ääni: -
"Pysykää rauhallisena. Minä tässä olen. Älkää pelätkö."
Ääni oli tuttu. Silloin Pietari sanoi äänelle: -
"Herra, jos se olet Sinä, käske minun tulla luoksesi vettä pitkin."
"Tule", Jeesus sanoi ja Pietari astui veneestä -
ja käveli vettä pitkin Jeesuksen luokse.
Mutta huomatessaan rajun tuulen hän pelästyi ja alkoi vajota.
"Herra, pelasta minut!", hän huusi.
Jeesus ojensi kätensä, tarttui häneen ja sanoi: -
"Vähäinenpä on uskosi. Miksi aloit epäillä?"
Tiedätkö, epäusko upottaa. Epäusko vie meidät upoksiin.
Jeesus edellyttää ja odottaa meiltä uskoa.
Kun rukoilemme sairaiden puolesta, -
sillä hetkellä tehtävämme on kiinnittää katse Jeesukseen.
Sillä hetkellä meidän on katsottava Hänen mahdollisuuksiinsa.
Epäusko upottaa, jos alamme katsoa olosuhteita, sairauden laatua.
Sairaus on vakava. Mitä minä, pieni rukoilija voin tehdä? En mitään.
Silloin ollaan samassa tilanteessa kuin Pietari katsoessaan tuulta.
Yhtäkkiä hän näki olosuhteet. Hän katsoi alaspäin ehkä, -
näki kävelevänsä veden päällä. Mahdotonta!
Luonnollisessa maailmassa mahdotto- muus! Epäusko tuli - ja upottaa.
Niin kauan kuin hän katsoi Jeesukseen, hän pysyi pinnalla.
Tiedätkö, sama asia meidän rukoilijoiden kanssa.
Kun katsomme Jeesukseen, Hänen mahdollisuuksiinsa, Häneen, -
niin se pitää meidät pinnalla. Saamme nähdä ihmeitä ja merkkejä.
Jeesus kutsuu meitä uskoon, elämään uskossa, ei elämään näkemisessä.
Tiedätkö, uskoa ei enää tarvita, kun asiat ovat jo näkyvillä.
Emme tarvitse uskoa, jos parantuminen on tapahtunut.
Uskoa tarvitaan silloin, kun toivottua ei ole vielä saavutettu.
Usko on sitä, että ojentaudutaan Hänen puoleensa, -
jolta toivotaan apua.
Ja ihmeellinen asia onkin, että me rukoilijat ja jokainen kristitty -
on saanut oppia tuntemaan Hänet, joka on mahdottomuuksien Jumala.
Ei ole mitään tilannetta, missä Jeesus ei voisi auttaa.
Tiedätkö, oli tilanteesi mikä ta- hansa, huuda Jeesuksen puoleen!
Huuda! Hän on enemmän kuin halukas auttamaan.
Hän on enemmän kuin halukas ojentamaan kätensä sinun puoleesi.
Sinun, joka olet uppoamassa epäuskon kanssa sinne mereen, -
uppoamassa ehkä sairauden haasteisiin, -
oman elämäsi vaikeuksien haasteisiin.
Tehtäväsi on huutaa: "Auta, Jeesus! Auta!" -
Ja ojentaa kätesi Jeesuksen puoleen.
Jeesus tarttuu sinun käteesi ja nostaa sinut ylös.
Hän on Pelastaja. Hän on Parantaja.
Hän haluaa auttaa paljon enemmän kuin ikinä ymmärrämmekään.
Tärkeää on, että me voimme turvata Häneen.
Tilanteesta riippumatta, tilanteesta huolimatta.
Tiedätkö, joskus vaaditaan myös sitkeyttä.
Joskus vaaditaan rukousta, rukoustaistelua, -
taivaallisiin rukouksen nostamista, mutta ole uskollinen!
Katso Jeesukseen ja luota, että Hän on hyvä.
Hän tahtoo sinun parastasi. Hän haluaa auttaa sinua.
Hän haluaa tulla sinun elämääsi.
Hän haluaa tulla elämäsi Herraksi ja Kuninkaaksi.
Hän haluaa, että sinä saat kokea olevasi Hänen oma rakkaansa.
Tiedätkö, Hän rakastaa sinua paljon enemmän kuin voit ikinä ajatella.
Kun huudat Jeesusta apuun, niin muista, että Hän on sanonut: -
"Minä olen sinun kanssasi joka päivä maailman loppuun saakka."
Jos Hän sanoo, että Hän on sinun kanssasi, -
niin Jumalan Sana ei putoa koskaan tyhjään.
Sinun ei tarvitse ikinä enää huutaa: "Jumala, ole kanssani!"
Voit vain luottaa, että Jeesus on joka hetki, aina sinun kanssasi, -
missä ikinä kuljet - varjojen laaksossa tai kukkaistietä.
Elämässä on erilaisia vaiheita.
Tiedä, että Hän on sinun kanssasi tänään. Hän on sinun kanssasi aina.
Tiedätkö, kun kaikki on täytetty ristillä, niin sinun tehtäväsi on -
katsoa sinne ristin mieheen.
On huikeaa nähdä, kuinka Hän haluaa tulla elämään, -
kuinka Hän haluaa tulla ja asettua sinun rinnallesi.
Sen takia jokainen meistä, -
jotka seisomme tässä kristikansassa, -
haluamme seistä sinun rinnallasi, joka nyt kärsit.
Voit tulla myös rukoiltavaksi Healing Roomeihin.
Osoite löytyy netistä www.healingrooms.fi
Tai mennä seurakuntiin hakemaan apua.
Nyt rukoilen lyhyesti sinun puolestasi.
Jeesus, laske kätesi nyt jokaisen puoleen, joka on ahdingossa -
tai kulkee pimeitä polkuja tällä hetkellä.
Jeesus, tiedän, että sinun kätesi ei ole lyhyt auttamaan.
Ojenna kätesi ja nuhtele jokaista sairautta -
Jeesuksen Kristuksen Nasaretilaisen nimessä.
Käsken erityisesti selkäkipuja nyt lähtemään -
Herran Jeesuksen nimessä. Aamen.
Tekstitys: Tuula-Riitta Virrankare